Թրիզոնիա

Թրիզոնիա (յուն․՝ Τριζόνια), կղզի, Կորնթոսի ծոց, Յունաստան։    

 Հակիրճ տեղեկութիւններ 
Թրիզոնիա Կորնթոսի ծոցին մեծագոյն եւ միակ բնակուած կղզին է եւ մաս կը կազմէ համանուն Թրիզոնիա կղզեխումբին։  Տարածութիւնն է 2,5 քլ․², իսկ բնակչութեան թիւը 64 է։  Թրիզոնիա կղզեխումբին մնացեալ անբնակ կղզիներն են՝ Այիօ Իոանիս, Փլանեմի եւ Փրասուտի։  Կղզին շատ մօտիկ է Կեդրոնական Յունաստանի Ֆոքիտա նահանգին։  

Կղզիին կեդրոնը կը գտնուի բնակավայրը եւ բնական նաւահանգիստը․ ապահով վայր փոքր զբօսանաւերու, առագաստանաւորու համար։  Բարձրագոյն կէտն է Այթորահի, 106 մ․։  

Կղզին ունի երեք ծովափներ։  Մեծագոյնը՝ Փունտա, կարմրագոյն աւազով, նաւակայքէն 2 քլ․ հարաւ-արեւելք հեռու։  Մնացեալ երկու ծովափները՝ Ասփրա Հալիքիա եւ Քափսալես, կը գտնուին կղզիին հարաւ եւ արեւմտեան մասը, Պելոպոնեսին դիմաց։   

 Բնապահպանում 
Կանանչապատ կղզի է եւ ունի հարուստ բուսականութիւն․ ձիթենիներ, նշենիներ, որթատունկեր, փշոտ թզենիներ, փշասարդեր, նոճիներ, եւկալիպտոսներ, «սհինուս», ցած թուփերու տեսակներ, եւայլն։  Բնական գեղեցկութեամբ օժտուած կղզի է եւ նկարագրուած է իբրեւ «Բացառիկ Բնական Գեղեցկութեամբ Գեղագիտական վայր»։  Կղզիին վրայ արգիլուած է ինքնաշարժներու շրջագայութիւնը։  Կղզին այցելողները, իրենց ինքնաշարժները դիմացի մօտակայ ափին (Կեդրոնական Յունաստանի Ֆոքիտա նահանգ) կը ձգեն եւ փոքր նաւակներով կղզին կը հասնին։  

 Պատկերասրահ 

Թրիզոնիա  Թրիզոնիա 2011-ի Յունաստանի մարդահամար  Թրիզոնիա, տեղեկութիւններ

 Ծանօթագրութիւններ 

Ստորոգութիւն:Յունական կղզիներ
Ստորոգութիւն:Կորնթոսի ծոցի կղզիներ
Ստորոգութիւն:Կղզիներ այբբենական կարգով
Ստորոգութիւն:Կղզիներ